కారు తాళాల వైపు చూస్తూ "అయితే మీరు తీసుకోరా?" అంది పట్టుదలగా.
"నాకు జీపుంది."
అవమానాన్ని బలవంతంగా మింగుతున్నట్లు కాసేపు మాట్లాడకుండా నిలబడింది లావణ్య.
'అల్ రైట్!" అని కారెక్కి స్టార్ట్ చేసింది.
"లావణ్యా! కోపం తెచ్చుకోకు. ఇంట్లోకి రాకుండానే వెళ్ళిపోతున్నావ్.'
"ఇంకా కోపం వద్దంటారేమిటి? ఇన్ని విధాలుగా ఇన్సల్ట్ చేసిన తర్వాత?"
కారు ఒక్కసారిగా ముందుకు దూకినట్లు జరిగి, పరిగెత్తింది.
మనసు ఉడికిపోతోంది లావణ్యకి. కారు తనకి వద్దని నెమ్మదిగా, బతిమాలుతూ చెప్పొచ్చుగా. అంత నిక్కచ్చిగా లంచం ఇవ్వబోతున్న పార్టీని ఆఫీసరు విదిలించి కొట్టినట్లు విదిలించి పారేస్తాడా? అతను తనూ సరదాగా మాట్లాడుకుని ఎన్ని రోజులయిందో! తనకి పంతం ఎక్కువ? తనని చూసి అతను భయంభయంగా, మర్యాదగా మాట్లాడుతాడు గానీ రాజేష్ లాగా దబాయించి, చనువుగా దగ్గరికోచ్చేసి కోపం పోగట్టడెం?
తనకి కోపం వస్తే అమ్మా, నాన్నా హడలిపోయి క్షణక్షణం బతిమాలుతారు.
శ్రీహర్ష భయపడతాడు.
రాజేష్ అయితే.
కుర్చీలో పడుకున్నట్లు కూర్చుని 'ఇంకో నిమిషంలో కోపం తగ్గకపోతే వచ్చి ముద్దేట్టుకుని పెదిమలు కోరికేస్తా' అంటాడేమో! దబాయింపు ఎక్కువ అతనికి!
శ్రీహర్ష అలా చేస్తే ఎంత బావుండు.
బలవంతంగా తన్ను కౌగిట్లోకి లాక్కుని, నలిపేస్తూ , ఉపిరి తిరగనివ్వకుండా ముద్దులు పెట్టేసుకుంటూ, చిన్నపిల్లల్ని సముదాయించిట్లు జుట్టు నిమురుతూ, అప్పటికి తను మొండితనం మానకపోతే ప్రేమగా కసురుతూ- ఇవన్ని చెయ్యడెం?
డెట్టాల్ తో చేతులు కడిగేసుకున్నవాడు దేన్నీ తాక్కుండా జాగ్రత్తగా నిలబడ్డట్టు దూరంగా నిలబడుతూ, సెన్సారు వాళ్ళు ఉన్నరేమో అని భయపడుతున్నట్లు హద్దు మీరని భాష ఉపయోగిస్తూ, డాక్టరు తన స్త్రీ పేషంటు తో ఉన్నంత మర్యాదగా ఉంటాడెం?
శ్రీహర్ష! శ్రీహర్ష! ఎంత బావుంటాడు!
కారు.........ఆటోమొబైల్స్ షాపు ముందు ఆగింది.
పరిగెత్తుకుంటూ వచ్చాడు కరీం.
"కొత్త ఫియట్ కారే! నాతో చెప్పకుండానే కొనేశారు!"
"చెప్పలేదా?" అంది లావణ్య. కరీంకి చెప్పకుండా కార్లు అమ్మటం, కొనడం చెయ్యరు.
తల ఉపాడు కరీం.
"మర్చిపోయి ఉంటారులే."
"అవునమ్మా."
"కరీం! దీన్ని కొనేవాళ్ళు ఎవరన్నా దొరుకుతారా?"
కరీం వెర్రిగా చూశాడు.
"కొత్తకారు అప్పుడే అమ్మేస్తారా?"
"అవును మూడు రోజుల్లోగా రెడి క్యాష్ ఇచ్చే వాళ్ళుంటే ముప్పైయ్ వేలకి ఇచ్చేస్తాను.'
"చుస్తానమ్మా"
"అయితే ఒకమాట. హైదరాబాద్ వాళ్ళేవరికి అమ్మకూడదు."
"అదేంటమ్మా! ఎందుకని?"
"అదంతే! కారు మళ్ళీ ఈ ఉళ్ళో కనబడకూడదు. నేను కారమ్మినట్లు నాన్నగారికి తెలియకూడదు."
కరీం కాసేపు అలోచించిమ్ సరే!" అన్నాడు.
"మరి నాకు డబ్బెప్పుడిస్తావ్?"
"రేపు బాంబే నుంచి ఒక సింధీ అయన వస్తున్నాడు. ఆయనకి కావాలేమో అడుగుతాను. ఎప్పుడూ బేరం కుదిరితే అప్పుడు డబ్బులిచ్చేస్తా"
"సరే! సాధ్యమైనంత త్వరలో చూడు. కారిక్కడ వదిలేస్తున్నా. మొదట దాన్ని గారేజ్ లో పెట్టి తాళమెయ్. నాన్నగారికి విషయాలేవీ తెలియకూడదు."
కరీం తలూపి "ఎలా వెళ్తారమ్మా ఇప్పుడు? ఈ అబాసిడర్ ఖాళీగా ఉంది తీసుకెళ్తారా?" అన్నాడు.
"ఊ! ఎవరన్నా డ్రైవర్ని కూడా పంపు. మళ్ళీ కారు వెనక్కి తెచ్చేస్తాడు."
"ఈ బీదవాడి షాపులో టీ అన్నా తాగకుండా మీరెళ్ళడానికి వీల్లేదు. రేయ్ అమ్మగారికి......"
"మళ్ళీ తీరిగ్గా వస్తాను" అంటూ కదిలింది లావణ్య. ఎక్కడెక్కడి డబ్బు బ్లాక్ మెయిలర్ కి ఇవ్వడానికే సరిపోవడం లేదు. * * *
"ఇవాళ నా బర్త్ డే!" అంది స్నేహ , శ్రీహర్షకి కాఫీ అందిస్తూ.
"ఓహ్! మెనీ హాపి రిటర్న్" అని గ్రీటింగ్ చెప్పి "ఇంత అలస్యంగానా నాతో చెప్పడం? నిన్నే చెప్పి ఉండకూడదు? ప్రెజెంటేషన్ ఏమన్నా తెచ్చి ఉండేవాణ్ణి కదా?" అన్నాడు.
"ఏమిస్తారు ప్రెజెంటేషన్?" అంది పెదిమలు బిగపెట్టి చూస్తూ.
kaaru taalaala vaipu chustuu "ayithe meeru teesukora?" andi pattudalagaa.
"naaku jeepundi."
avamaanaanni balavantamgaa mingutunnatlu kasepu matladakunda nilabadindi lavanya.
'all rait!" ani kaarekki start chesindi.
"lavanya! kopam techukoku. intloki rakundane vellipotunnav.'
"inka kopam vaddantaremiti? inni vidhaalugaa insalt chesina tarvaata?"
kaaru okkasariga munduku dookinatlu jarigi, parigettindi.
manasu udikipotondi laavanyaki. kaaru tanaki vaddani nemmadigaa, batimaalutuu cheppochugaa. anta nikkacchigaa lancham ivvabotunna paartiini aafisaru vidilinchi kottinatlu vidilinchi parestada? atanu tanuu saradaagaa matladukuni enni rojulayindo! tanaki pantam ekkuva? tanani chusi atanu bhayambhayamgaa, maryaadagaa matladutadu gaanee rajesh laga dabaayinchi, chanuvugaa daggarikochesi kopam pogattadem?
tanaki kopam vaste amma, nanna hadalipoi kshanakshanam batimaalutaaru.
sriharsha bhayapadataadu.
rajesh ayithe.
kurcheelo padukunnatlu kuurchuni 'inko nimishamlo kopam taggakapothe vachi muddettukuni pedimalu korikesta' antademo! dabaayimpu ekkuva ataniki!
sriharsha alaa cheste entha bavundu.
balavantamgaa tannu kaugitloki laakkuni, nalipestuu , upiri tiraganivvakunda muddulu petteskuntu, chinnapillalni samudaayinchitlu juttu nimurutuu, appatiki tanu monditanam manakapothe premagaa kasurutuu- ivanni cheyyadem?
dettal thoo chetulu kadigesukunnavadu dennee takkunda jaagrattagaa nilabaddattu dooramgaa nilabadutuu, sensaru vaallu unnaremo ani bhayapadutunnatlu haddu meerani bhasha upayogistuu, daaktaru tana stree peshantu thoo unnanta maryaadagaa untadem?
sriharsha! sriharsha! entha bavuntadu!
kaaru.........automobiles shapu mundu aagindi.
parigettukuntu vachaadu kareem.
"kotta fiat kaare! naatho cheppakundaane konesaru!"
"cheppaleda?" andi lavanya. kareenki cheppakunda kaarlu ammatam, konadam cheyyaru.
tala upaadu kareem.
"marchipoyi untaarule."
"avunamma."
"kareem! deenni konevallu evaranna dorukutara?"
kareem verriga chushadu.
"kottakaaru appude ammestara?"
"avunu moodu rojulloga redi kyash iche vallunte muppiey velaki ichestaanu.'
"chustanamma"
"ayithe okamata. hyderabad vallevariki ammakudadu."
"adentamma! endukani?"
"adante! kaaru mallee ee ullo kanabadakudadu. nenu kaaramminatlu naannagaariki teliyakudadu."
kareem kasepu alochinchim sare!" annadu.
"mari naaku dabbeppudistav?"
"repu bambe nunchi oka sindhee ayana vastunnadu. aayanaki kavalemo adugutaanu. eppuduu beram kudirithe appudu dabbulichesta"
"sare! saadhyamainanta twaralo chudu. karikkada vadilestunna. modata daanni garej loo petti talamey. naannagaariki vishayalevi teliyakudadu."
kareem taluupi "ela veltaramma ippudu? ee abasider khaaliigaa undi teesukeltara?" annadu.
"oo! evaranna driverni kuudaa pampu. mallee kaaru venakki tecchestaadu."
"ee beedavadi shapulo t anna tagakunda meerelladaaniki veelledu. rey ammagaariki......"
"mallee teeriggaa vastaanu" antuu kadilindi lavanya. ekkadekkadi dabbu black mailer ki ivvadaanike saripovadam ledu. * * *
"ivaala naa barth dee!" andi sneha , sriharshaki coffy andistuu.
"oh! manee haapi retern" ani greating cheppi "inta alasyamgaanaa naatho cheppadam? ninne cheppi undakudadu? presentation emanna tecchi undevaanni kada?" annadu.
"emistaru presentation?" andi pedimalu bigapetti chustuu.